|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 3/2022

|  |  |
| --- | --- |
| Aika | Keskiviikko 27.4.2022 klo 13.00–16.10 |
| Paikka | Etäkokous Teams-sovelluksella |
| Paikalla | Ylijohtaja Riitta Kaivosoja, opetus- ja kulttuuriministeriö, puheenjohtaja  Hallitussihteeri Matleena Haapala, ympäristöministeriö  Professori Vesa-Pekka Herva, Oulun yliopisto  Hallitusneuvos Joni Hiitola, opetus- ja kulttuuriministeriö  Arkeologian amanuenssi Miikka Kumpulainen, Keski-Suomen museo  Ma. lakimiessihteeri Sarita Kämäräinen, saamelaiskäräjät  Yli-intendentti Jutta Kuitunen, Museovirasto  Yli-intendentti Helena Taskinen, Museovirasto  Neuvotteleva virkamies Elina Vaara, oikeusministeriö  Hallitusneuvos Hanna Kiiskinen, opetus- ja kulttuuriministeriö, sihteeri  Lakimies Juha Maaperä, Museovirasto, sihteeri  Erikoistutkija Päivi Maaranen, Museovirasto, sihteeri |

# Kokouksen avaus ja asialistan hyväksyminen

Puheenjohtaja avasi kokouksen. Hyväksyttiin asialista.

# Edellisen kokouksen (16.2.2022) pöytäkirjan hyväksyminen

Hyväksyttiin edellisen kokouksen pöytäkirja.

# Kaavoitus ja kajoaminen

Juha Maaperä alusti asiaa, jonka jälkeen keskusteltiin muun muassa asiaan liittyvien eri lakien roolien selkeyttämisestä, päällekkäisen sääntelyn välttämisen tärkeydestä, lakiin kirjattavien yleisten periaatteiden sitovuuden asteesta, kajoamista koskevan selvitystyön dokumentoimisesta kaava-asiakirjoihin ja infrastruktuurihankkeista käytettävästä termistä. Sovittiin, että sihteeristö jatkaa asian valmistelua käydyn keskustelun pohjalta yhteistyössä muiden asiaan liittyvien ministeriöiden kanssa.

# Menettelytavat ja toimijat

Juha Maaperä alusti asiaa eri teemoista, minkä jälkeen keskusteltiin asiasta.

*Rauhoitetun jäännöksen laajuuden vahvistaminen:* Keskusteltiin vireillepano-oikeudesta, pyydettiin selkeyttämään saamelaiskäräjien ja kolttien kyläkokouksen oikeutta saattaa vireille kotiseutualueen ulkopuolella olevia kohteita koskevia asioita sekä ehdotettiin, että hakemusasioiden osalta kirjattaisiin velvollisuus pyytää luonnonsuojelualueilla sijaitsevista kohteista ELY-keskuksen lausunto.

*Arkeologisen kulttuuriperinnön rauhoittaminen erillisellä päätöksellä*: Keskustelussa pidettiin hyvänä ratkaisuna ehdotettua hakijajoukkoa ja rekisteröidyn yhteisön kuulumista siihen.

*Lupa kajota rauhoitettuun jäännökseen*: Keskusteltiin mahdollisuudesta integroida lain lupamenettelyjä yhden luukun periaatteeseen, pohdittiin pykälärakenteeseen liittyviä kysymyksiä ja mietittiin hallintolain menettelysäännösten soveltuvuutta eräisiin menettelykysymyksiin.

*Lupa rauhoitetun jäännöksen tutkimiseen*: Keskustelussa todettiin, että vastuumuseoiden tutkimukseen liittyviä kysymyksiä selkeytetään eri pykälässä. Lisäksi keskustelussa tuotiin esiin erilaisia tarpeita, joita tulisi miettiä tutkimuslupapykälien jatkovalmistelun yhteydessä.

L*upa rauhoitetun jäännöksen hoitoon ja käyttöön*: Asiasta ei tullut keskustelua. Todettiin, että voidaan palata asiaan myöhemmin.

*Muinaisesineiden käsittely*: Keskustelussa tuotiin esiin muinaisesineen määritelmään ja esineen löytöpaikalla toimimiseen liittyviä näkemyksiä. Lisäksi tehtiin ehdotuksia eri käsitteiden tarkentamiseksi.

Sovittiin, että sihteeristö työstää kaikkia käsiteltyjä asioita eteenpäin keskustelun pohjalta.

# Muut asiat

Päivi Maaranen informoi työryhmää 15.6.2022 järjestettävästä arkeologien keskustelutilaisuudesta.

# Kokouksen päättäminen

Todettiin, että työryhmän seuraava kokous on 25.5.2022 ja seurantaryhmän kokous on 22.6.2022. Puheenjohtaja päätti kokouksen klo 16.10.

|  |
| --- |
| Vastaanottajat |
| Kopion saajat |